বিক্ৰম অম্বালাল সাৰাভাই (ইংৰাজী:Vikram Ambalal Sarabhai) (১২ আগষ্ট ১৯১৯ - ৩০ ডিচেম্বৰ ১৯৭১) এজন ভাৰতীয় বিজ্ঞানী আৰু উদ্ভাৱক। তেওঁক ভাৰতীয় মহাকাশ গৱেষণা সংস্থাৰ পিতৃপুৰুষ বুলি গণ্য কৰা হয়। তেওঁ ১৯৬২ চনত শান্তি স্বৰূপ ভটনাগৰ বঁটা লাভ কৰিছিল। স্বাধীন ভাৰতৰ পদাৰ্থ বিজ্ঞান আৰু মহাকাশ বিজ্ঞানৰ বাটকটকীয়া স্বৰূপে তেওঁক ভাৰত চৰকাৰে ১৯৬৬ চনত পদ্ম ভূষণ আৰু ১৯৭২ চনত মৰণোত্তৰ ভাবে পদ্ম বিভূষণ বঁটা প্ৰদান কৰে।